30. ΝΟΜΟΣ υπ’ αριθ. 1132 της 23/27 Φεβρ. 1981 (ΦΕΚ Α΄ 51) Περί υποχρεωτικής πωλήσεως των φαρμάκων δια των φαρμακείων εις σταθεράς λιανικάς τιμάς και άλλων τινών διατάξεων. Άρθρ.1.–1.Απαγορεύεται η υπό των φαρμακείων πώλησις φαρμάκων προς το κοινόν ως και εις ασφαλιστικά ταμεία και ιδιωτικάς κλινικάς εις τιμήν ελάσσονα της επισήμου λιανικής τιμής, είτε υπό την μορφήν εκπτώσεων, δώρων ή ανταλλαγμάτων ή καθ’ οιονδήποτε άλλον τρόπον. Οι παραβάται φαρμακοποιοί τιμωρούνται δια ποινής φυλακίσεως μέχρι 3 μηνών. 2.Επί των παραβάσεων της προηγουμένης παραγράφου εφαρμόζονται αι διατάξεις του Αγορανομικού Κώδικος. Άρθρ.2.–(Προστίθεται παρ. 3 στο άρθρ. 11 Ν.Δ. 96/1973, κατωτ. σελ. 818). Άρθρ.3.–(Αντικαθίσταται η παρ. 2 άρθρ. 13 Ν.Δ. 96/1973, κατωτ. σελ. 818). 